VS002003
Datum: 2002-07-08T02:00:00.000+02:00
datum_sodbe_i_stopnje: 2007-03-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 23.785,67 EUR
opombe: II Ips 937/2008 Reviziji tožeče stranke bilo delno ugodeno, saj je revizijsko sodišče spremenilo drugostopenjsko sodbo tako, da je potrdilo prvostopenjsko sodbo.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

## Škodni dogodek

Prometna nesreča.

## Poškodba

Zlom prsnice, odkrhnitev narastišča kolateralnega ligamenta bazalnega sklepa palca levice, zlom sklepne ponvice levega kolka, sklepni vgreznitveni prelom lateralnega kondila leve golenice, obtolčenje leve pogačice, rana na levem komolcu, obtolčenine po obeh nadlaktih.

## Telesne bolečine

12.518,78 EUR Hude 2-3 ure, stalne srednje hude 14 dni, občasne srednje hude skupaj 3 - 5 tednov, stalne zmerne bolečine 4 - 6 tednov, občasne zmerne, predvsem obremenilne bolečine 5 - 7 tednov, bodoče bolečine kolčnega in kolenskega sklepa zaradi popoškodbene artroze časovno neopredeljeno.

#### Hospitalizacija

Skupaj 8 dni, 2x operativni poseg.

#### Ambulantno zdravljenje

Pregled pri kirurgu 5x, obiski pri IOZ 22-krat, kontrolni pregledi.

#### Rehabilitacija

Fizioterapija.

#### Nevšečnosti med zdravljenjem

Analgetiki, antibiotiki, odvzem telesnih tekočin 2x, 24x RTG slikanje, 16x CT, prevez ran, odstranjevanje šivov, longeta, hoja z berglami 2 meseca, bolniški stalež 176 dni po prvi in 53 dni po drugi hospitalizaciji.

## Strah

1.669,17 EUR Smrtni strah nekaj minut, hud primarni strah do 3 ure, srednje hud primarni strah 2 dni, zmeren strah 1 dan, zaskrbljenost za zdravje en mesec in pol (ko so odkrili zlom levega palca do konzilija).

## Zmanjšanje življenjske aktivnosti

8.345,85 EUR V sled poškodb je tožnik je trajno oviran pri tistih fizičnih aktivnostih, pri katerih je potrebna popolna normalna gibljivost levega kolka in levega kolena ter popolna stabilnost bazalnega sklepa palca levice; tako je oviran pri košarki, odbojki, rokometu, borilnih veščinah, pri globokem počepu, klečanju in vstajanju iz tega položaja, ni sposoben bos hoditi daleč. Zaradi preartroze levega kolka in levega kolena ni primeren za dolgotrajnejšo in napornejšo hojo, predvsem po neravnem terenu, niti nošenja težjih bremen. V službi težko nosi težja bremena, oviran je pri domačih opravilih, košnji trave, ne ukvarja se več z borilnimi veščinami (do 1985 je aktivno tekmoval in bil predsednik kluba), s tekom, hojo v hribe; ima težave zaradi prsnice, po daljšem govoru mu vzame sapo, ob kašlju in dvigu bremen ga boli, zaradi noge ne more počepniti, klečati na levem kolenu, težko stisne levo roko, ker ni aktiven, se je močno zredil.

## Skaženost

1.251,87 EUR Dobro vidna 18 cm dolgo in 1 cm široka pooperativna brazgotina na zunanji strani levega kolena; komaj opazna zadebelitev prsnice na mestu zloma; asimetrija hoje, ki se manifestira kot neznatno šepanje v levo, opazna pri hitri bosonogi hoji, medtem ko pri hoji v standardnem konfekcijskem obuvalu ne šepa; trajno blago skažen.

---

ZOR člen 200, 203, OZ člen 179, 182